AA&P กางแผนธุรกิจปี 66 เล็งต่อยอดบริการบจ.-สร้างระบบนิเวศระดมทุน
AA&P กางแผนธุรกิจปี 66 เดินหน้าวางกลยุทธ์ สร้างระบบนิเวศการระดมทุน เล็งต่อยอดบริการบริษัทจดทะเบียน ตอกย้ำการเป็นผู้เชี่ยวชาญในการให้คำปรึกษาด้านการระดมทุน การใช้ประโยชน์จากระบบนิเวศที่สามารถเข้าถึงได้อย่างสะดวก
AA&P กางแผนธุรกิจปี 66 เดินหน้าวางกลยุทธ์ สร้างระบบนิเวศการระดมทุน เล็งต่อยอดบริการบริษัทจดทะเบียน ตอกย้ำการเป็นผู้เชี่ยวชาญในการให้คำปรึกษาด้านการระดมทุน การใช้ประโยชน์จากระบบนิเวศที่สามารถเข้าถึงได้อย่างสะดวก
27 ธ.ค. 2565

นายพรพุทธ ริจิรวนิช ประธานเจ้าหน้าที่บริหารกลุ่มบริษัท บริษัท แอดไวเซอรี่ อัลไลแอนซ์ แอนด์ พาร์ทเนอร์ส จำกัด หรือ AA&amp;P ในฐานะที่ปรึกษาและผู้เชี่ยวชาญด้านงานการเงิน เปิดเผยว่า ในปี 2565 ที่ผ่านมา“AA&amp;P” ถือเป็นช่วงแห่งการวางรากฐานทางธุรกิจและพัฒนาเครื่องมือทางการเงิน เพื่อเพิ่มช่องทางบริการใหม่ๆ รวมถึงการสร้างผลิตภัณฑ์นวัตกรรมเครื่องมือทางการเงินที่หลากหลายให้เหมาะกับพื้นฐานของธุรกิจบริษัทจดทะเบียนในแต่ละบริษัท
ขณะเดียวกันก็มุ่งเน้นการลงทุนในเทคโนโลยีใหม่ๆ ที่นำมาประยุกต์ใช้กับตลาดทุนไทย เพื่อปูทางสู่การเป็น One Stop Service ที่ให้บริการแบบครบวงจรในด้านการลงทุนสำหรับคนไทย
สำหรับปี 2566 “AA&amp;P” ยังคงเดินหน้าวางกลยุทธ์เพื่อสร้างระบบนิเวศการระดมทุน และการลงทุน (ecosystem) ให้สามารถเข้าถึงได้กับทุกคนในรูปแบบการให้บริการที่แตกต่าง เพื่อสามารถสร้างประสบการณ์ใหม่ที่ดีให้กับนักลงทุนได้อย่างครบครัน เพื่อตอบโจทย์การลงทุนยุคดิจิตอลและเข้าถึงนักลงทุนที่มองหาโอกาสในการลงทุนที่ได้ผลตอบแทนที่ดีกว่าครบจบในที่เดียว ภายใต้การมุ่งมั่นที่จะเชื่อมต่อสู่การลงทุนระดับภูมิภาคในการสร้างการลงทุนที่หลากหลาย ตอบโจทย์ทุกการลงทุน โดยจะไม่ได้โฟกัสเพียงแค่ในประเทศไทย
ทั้งนี้ “AA&amp;P”มองว่าเศรษฐกิจไทยมีแนวโน้มเติบโตได้อย่างโดดเด่น กำลังซื้อภายในประเทศฟื้นตัวจากภาคบริการและการท่องเที่ยว เม็ดเงินจากต่างประเทศจะเป็นกำลังหลักให้ภาคธุรกิจและบริษัทจดทะเบียน
ดังนั้นในปีหน้าจึงเป็นอีกโอกาสสำคัญของ “AA&amp;P” ที่จะเติบโตไปพร้อมกับบริษัทจดทะเบียนและก้าวสู่เป้าหมาย ตามแผนงานที่วางไว้  โดยจะมุ่งเน้นขยายธุรกิจใน 4 เสาหลัก ได้แก่ ธุรกิจที่ปรึกษาทางการเงิน, ธุรกิจนักลงทุนสัมพันธ์, ธุรกิจบริการตลาดทุนดิจิตอล และก้าวไปสู่ธุรกิจหลักทรัพย์ที่แตกต่าง เพื่อตอบโจทย์ลูกค้าตามแนวคิด Challenge the Norm to Unlock Your Potential  ทั้งนี้สามารถดูรายละเอียดเพิ่มเติมได้ที่ www.advisory-alliance.com